Ho?rskool Ermelo mag in Afrikaans voortgaan – praag.co.za
Ermelo s?l Engels, s? dept.
Die Pretoriase hooggeregshof het gister in die guns van Hoërskool Ermelo beslis deur 'n tussentydse bevel toe te staan wat die Oos-Transvaalse (tans Mpumalanga) onderwysdepartement verbied om verder met die skool se taalbeleid in te meng.
Die onderwysdepartement het twee weke na die aanvang van die skooljaar 113 leerlinge by die skool ingeskryf en daarop aangedring dat hulle in Engels onderrig word. Die departement het ook die beheerliggaam "onbevoeg" om verder die skool se taalbeleid te bepaal. Maar slegs 13 leerlinge het uiteindelik opgedaag.
Hierna het die skool hom noodgedwonge tot die hof gewend in 'n aansoek om die besluit van 'n komitee, wat deur die onderwysdepartement aangestel is om die skool se taalbeleid te bepaal, tersyde te stel.
Die voorsitter van die skool se beheerliggaam, mnr. Johan Ernst, het gister die uitspraak verwelkom. "Ons is bly dat die tradisies van die skool bevestig is en beskou hierdie as 'n sterk uitspraak vir die reg wat Afrikaans het."
Regter Bill Prinsloo het die uitspraak gelewer en gelas dat die huidige dubbelmediumtaalbeleid onnmiddellik opgeskort word hangende 'n finale hofbevel. Die regter het Hoërskool Ermelo beskryf as "'n ou, bekende skool wat oor dekades sy leerlinge in Afrikaans opgevoed het en landwyd 'n baie goeie reputasie het rakende akademiese uitnemendheid, sport en kulturele prestasies".
Hy het voorts gesê dat die hoof van die Oos-Transvaalse onderwysdepartement op "onbehoorlike wyse sy wil op die skool wou afdwing en daar is sterk aanduidings dat die komitee nie onafhanklik gefunksioneer het nie, maar in opdrag van die departementshoof. Dit dui op onreëlmatigheid."
Hoërskool Ermelo moes vyf jaar gelede insgelyks hof toe gaan toe die onderwysdepartement die hoof en onderhoof geskors en sy beheerliggaam ontbind het. Toe het die departement die saak met koste verloor.
online casino euЛобановский Харьков
Skrywer Dan RoodtGepubliseer op 3 Februarie 2007 Kategorieë Afrikaanse nuusSleutelwoord Afrikaanse nuus, Ho?rskool Ermelo mag in Afrikaans voortgaan, Nuus